b'\n_START_ARTICLE_\nMark Hildreth\n_START_SECTION_\nUra\n_START_PARAGRAPH_\nHildreth aloitti uransa lapsin\xc3\xa4yttelij\xc3\xa4n\xc3\xa4 7-vuotiaana ja opiskeli my\xc3\xb6hemmin n\xc3\xa4yttelemist\xc3\xa4 The National Theater Schoolissa Kanadassa. Valmistumisensa j\xc3\xa4lkeen h\xc3\xa4n esiintyi television lis\xc3\xa4ksi my\xc3\xb6s teatterissa._NEWLINE_Televisiossa Hildreth on esiintynyt vuodesta 1985 l\xc3\xa4htien ja teki ensimm\xc3\xa4isen \xc3\xa4\xc3\xa4niroolinsa kolme vuotta my\xc3\xb6hemmin piirrossarjassa Beany and Cecil. Sarjassa h\xc3\xa4n toimi Beanyn \xc3\xa4\xc3\xa4nen\xc3\xa4 ja on t\xc3\xa4m\xc3\xa4n j\xc3\xa4lkeen tehnyt urallaan n\xc3\xa4ytelm\xc3\xa4roolien lis\xc3\xa4ksi useita \xc3\xa4\xc3\xa4nirooleja animaatioihin ja videopeleihin.\n_START_SECTION_\nMuusikkona\n_START_PARAGRAPH_\nHildreth liittyi vuonna 2003 Davis Trading -yhtyeeseen kosketinsoittajaksi ja laulajaksi, mutta erosi yhtyeest\xc3\xa4 vuoden j\xc3\xa4lkeen perustaakseen oman yhtyeen kitaristi Jory Neal Grobermanin ja rumpali Amrit Basin kanssa.  Hildreth sanoittaa ja laulaa kaikki omat kappaleensa, jotka kuulostavat samankaltaiselta kuin Elton Johnin ja Steve Wonderin kappaleet. H\xc3\xa4nen ensimm\xc3\xa4isen albuminsa nimi on Complex State of Attachment.'